O für im zwöite Teil lat sich dr Res nid la lumpe. Mängs Mau höcklet är bi de letschte, trinkt sis Kafi-Lutz u zahlt öppe eis. Är isch für e Klub nid ume dr Dirigänt, sondern o e guete Jodlerkamerad, wo eim mit Mönschlechkeit u Fröid für ds gmeinsame Hobby entgägechunnt.  Wär's gluschtig gmacht het, dr Mathys Res live z erläbe,  dä söu amene Zischtig Ob eis Chilchgmeindshuus z Choppige cho yneluege - üser Türe si geng offe.